З Вэнь Ідо, хаця з-за некаторых адмецін часу зараз у Кітаі яго паэзія не на першых пазіцыях цікаўнасці (кітайцы зараз у чарговы раз з мастацкіх традыцый выбіраюць спрадвечнае, для іх паэтычная класіка ізноўку набывае самую вялікую вагу), адбыліся іншыя метамарфозы. Ён авалодваў навукай у самым логаве капіталізму – ЗША, а застаўся надзвычай кітайскім нацыянальным паэтам. Відаць, ён ехаў за новымі адкрыццямі, за новым засваеннем свету, ужо маючы свій уласны адукацыйны грунт. Пра гэта сведчыць яго ўвага да літаратуразнаўства, публіцыстыкі. Вэнь Ідо вывучаў творчасць Цянь Цзяня, вывучаў кітайскую міфалогію, літаратурныя помнікі старажытнай культуры. Не выпадковым выказваннем пра Вэнь Ідо падаецца і гэтая ацэнка Го Мажо: “У мінулым – не было годных папярэднікаў, у наступным не будзе роўных пераемнікаў”.